arapaho
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Arapaho er et algonkintalende folk i Nord-Amerika som i likhet med cheyenne migrerte vestover ut på slettelandet, der de ble bisonjegere og rytternomader.
Sannsynligvis krysset de Missouri tidligere enn de andre algonkinfolkene. De slo seg ned i Wyoming, men holdt også til i områdene lenger sør og øst nær Platte River. En viss forkjærlighet for hundekjøtt gav dem tilnavnet «Dog-eaters» blant naboene. De er ellers kjent for sine krigerklasser.Sammen med cheyenne og dakota kjempet arapaho mot de hvite inntrengerne på midten av 1800-tallet. Ved begynnelsen av det 21. århundret lever noe over 3000 arapaho i Oklahoma, de fleste i reservater sammen med cheyenne, og noe over 7000 i Wyoming, på Wind River-reservatet sammen med de østlige shoshoni. Les mer i Store norske leksikon den nordamerikanske urbefolkningen